Document ID: 32012D0029

DECIZIA DE PUNERE ÎN APLICARE A COMISIEI
din 13 ianuarie 2012
privind conformitatea standardului EN 60065:2002/A12:2011 „Aparate electronice audio, video și similare - Cerințe de siguranță” și a standardului EN 60950-1:2006/A12:2011 „Echipamente de tehnologia informației - Siguranță - Partea 1: Cerințe generale” cu cerința generală în materie de siguranță prevăzută de Directiva 2001/95/CE a Parlamentului European și a Consiliului și privind publicarea referințelor standardelor respective în Jurnalul Oficial al Uniunii Europene
[notificată cu numărul C(2012) 55]
(Text cu relevanță pentru SEE)
(2012/29/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (2) primul paragraf,
după consultarea comitetului permanent instituit în conformitate cu articolul 5 din Directiva 98/34/CE a Parlamentului European și a Consiliului din 22 iunie 1998 referitoare la procedura de furnizare de informații în domeniul standardelor, reglementărilor tehnice și al normelor privind serviciile societății informaționale (2),
întrucât:
(1)
Articolul 3 alineatul (1) din Directiva 2001/95/CE solicită producătorilor să introducă pe piață doar produse sigure.
(2)
În conformitate cu articolul 3 alineatul (2) al doilea paragraf din Directiva 2001/95/CE, un produs este considerat sigur, în ceea ce privește riscurile și categoriile de risc reglementate de standardele naționale relevante, în cazul în care este conform cu standardele naționale neobligatorii care transpun standardele europene, ale căror referințe au fost publicate de Comisie în Jurnalul Oficial al Uniunii Europene, în conformitate cu articolul 4 alineatul (2) din directiva respectivă.
(3)
În temeiul articolului 4 alineatul (1) din Directiva 2001/95/CE, standardele europene sunt stabilite de organismele europene de standardizare, pe baza unui mandat stabilit de Comisie.
(4)
În temeiul articolului 4 alineatul (2) din Directiva 2001/95/CE, Comisia va publica referințele standardelor respective.
(5)
La data de 28 septembrie 2009, Comisia a emis Mandatul M/452 către organismele europene de standardizare pentru redactarea unui standard european privind siguranța menit să stipuleze cerințele în materie de protecție împotriva presiunii sonore excesive emisă de playerele audio personale și de telefoanele mobile cu funcție muzicală.
(6)
Comitetul european pentru standardizare electrotehnică (Cenelec) a adoptat la 24 ianuarie 2011, ca răspuns la mandatul emis de Comisie, standardul EN 60065:2002/A12:2011 „Aparate electronice audio, video și similare - Cerințe de siguranță” și standardul EN 60950-1:2006/A12:2011 „Echipamente de tehnologia informației - Siguranță - Partea 1: Cerințe generale”.
(7)
Standardele EN 60065:2002/A12:2011 și EN 60950-1:2006/A12:2011 corespund mandatului M/452 și sunt conforme cu cerința generală în materie de siguranță prevăzută de Directiva 2001/95/CE. Referințele acestora ar trebui publicate în Jurnalul Oficial al Uniunii Europene.
(8)
Măsurile prevăzute de prezenta decizie sunt conforme cu avizul comitetului instituit în conformitate cu Directiva 2001/95/CE,
ADOPTĂ PREZENTA DECIZIE:
Articolul 1
Standardul EN 60065:2002/A12:2011 „Aparate electronice audio, video și similare - Cerințe de siguranță” și standardul EN 60950-1:2006/A12:2011 „Echipamente de tehnologia informației - Siguranță - Partea 1: Cerințe generale” îndeplinesc cerința generală în materie de siguranță prevăzută în Directiva 2001/95/CE pentru riscurile pe care le acoperă.
Articolul 2
Referințele standardelor EN 60065:2002/A12:2011 și EN 60950-1:2006/A12:2011 se publică în partea C a Jurnalului Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 13 ianuarie 2012.

Labels: 12
7
3